Stephanus Petrus Erasmus Trichard (23 Januarie 1847, Ohrigstad – Oktober 1907, Kenia) was die seun van Carolus Tregardt, en die kleinseun van Louis Tregardt. Hy het aan die meeste veldtogte teen opstandige swart stamme in die ZAR deelgeneem, asook aan die bestorming van Amajuba in die Eerste Vryheidsoorlog en die afweer van die Jameson-inval. Na sy deelname aan die Tweede Vryheidsoorlog het hy aan 'n georganiseerde emigrasie na oos-Afrika deelgeneem, waar hy oorlede is.